Anastasia Dualla
<s>Anastasia "Dee" Dualla je izmišljeni lik kolonijalnog oficira u novoj TV-seriji Battlestar Galactica, koju je glumila  Kandyse McClure.</s>

<s>Fiktivna biografija</s>

<s>Rodom je sa planete Sagittaron, a Kolonijalnim snagama se priključila protiv želje svog oca, koji je poginuo u sajlonskom napadu.</s>

<s>Pojavljuje se na početku serije kao zastavnica (podoficir) na zapovjednom mostu, zadužena za komunikacije sa drugim brodovima i lovačkim aparatima.</s><s>Odmah nakon upoznavanja, dopadne joj se Billy Keikeya, pomoćnik ministrice, a kasnije predsjednice Laure Roslin; njih dvoje započinju ljubavnu vezu.</s><s>Kada joj Billy ponudi brak, Dualla odbija, velikim dijelom zbog toga što je također počela osjećati privlačnost prema kapetanu Leeju "Apollu" Adami.</s><s>Keikeyin pokušaj da raščisti stvar sa njom završava prilikom terorističkog napada u kome su oboje uzeti kao taoci; Keikeya pogine nastojeći Dualli spasiti život.</s>

<s>Dualla nedugo potom zajedno sa Tory Foster i Saulom Tighom sudjeluje u lažiranju izbora zahvaljujući kojem Roslin odnese pobjedu nad Gaiusom Baltarom.</s><s>Iako je lažiranje razotkriveno, a Baltar naknadno proglašen predsjednikom, Dualla ne snosi nikakve sankcije.</s><s>Kasnije je premještena na Pegasus, dobija oficirski čin, a na Pegasusu, gdje je napredovala do mjesta zamjenika zapovjednika, odlučuje ostati nakon pronalaska Nove Caprice.</s><s>Njih dvoje se vjenčaju.</s>

<s>Odnos Leeja i Dualle se zakomplicira, nakon što Dualla shvati da Lee još uvijek osjeća ljubav prema Kari "Starbuck" Thrace.</s><s>Nedugo nakon što je Lee uspješno obranio Baltara na suđenju za izdaju, Dualla ga napušta, iako oboje ostaju prijatelji.</s>

<s>Dualla se ponovno pomiri sa Leejem nedugo nakon otkrića "Zemlje", a za koju se ispostavi da predstavlja nuklearnu pustoš.</s><s>Dualla uživa nekoliko sretnih trenutaka sa njim, prije nego što izvrši samoubistvo hicem iz pištolja u glavu.</s>

<s>Vanjske veze</s>

<s>Likovi iz serije Battlestar Galactica (2004)
Fiktivni oficiri</s>

